V Poprade, dňa 22.03.20

**Ad: MUDr.A.Šimková, PhD., HO pre VL MZSR**

**Na vedomie: minister zdravotníctva SR**

**V E C :** Návrhy a podnety ZVLD SR k vývoju situácie na ambulanciách VLD v súvislosti s krízou COVID-19

Vážená kolegyňa,

Vzhľadom na absentujúcu spätnú väzbu z Vašej strany a vzhľadom na vývoj situácie za posledných 24hodín opakovane naliehavo žiadame o pravidelnú komunikáciu o vývoji situácie, aby bolo možné včas a správne reagovať na zmeny situácie a novelizovať znenie (+ opraviť chyby v písaní) platného MO HO VLD, a to na pravidelnej báze obdeň, alebo 2x do týždňa v pondelok a štvrtok, najvhodnejšie podvečer.

Súčasne považujeme za potrebné pravidelne informovať ministra zdravotníctva SR o podnetoch a návrhoch ZVLDSR v záujme predchádzania možným nedorozumeniam a zbytočným oneskoreniam v záujme riešenia krízovej situácie.

**Za bezprostredne potrebné považujeme:**

1/ bezodkladne vyriešiť podnety z 21.03.20 – spolu 6 (v prílohe)

2/ informovať štatutárov relevantných organizácií zastupujúcich VLD v SR (vrátane ZVLD SR o.z.) o prebiehajúcich procesoch týkajúcich sa ambulancií VLD na Slovensku a **vyriešiť otázku legitimity zastúpenia VLD vo vzťahu k MZSR**

2.1./ kto (mená)

2.2/ prečo (na základe akého kľúča s akým mandátom)

2.3/ v akej štruktúre/útvare/skupine MZ SR

2.4/ s akým cieľom a očakávanými závermi

Je potrebné zabezpečiť zmysluplnosť prebiehajúcich procesov a správnosť záverov pri ďalšom rozhodovaní MZ SR **– nominácie relevantných organizácií VLD!**

3/ v súvislosti s bodom sú 2/ odporúčame HO VL komunikovať podľa vlastného zváženia smerom ku komunite VLD v SR otázky počtu a funkcie viacerých odborných spoločností VLD na Slovensku s požiadavkou na ich zlúčenie a odporúčanie organizovať aj aktivity týkajúce sa ekonomických záujmov VLD pod „jednou strechou“ (ASLSR, AVLS, ZAP, ZVLDSR). Uvedené otázky považujme za legitímne otvoriť v čase krízy, hoci **prioritou je pochopiteľne riešenie otázok týkajúcich sa bezprostredne návrhov krízových riešení – s tým však súvisí legitimita návrhov a komunikácie vybraných zástupcov VLD. Osobné názory jednotlivcov nie sú akceptovateľné,** najmä ak by mali byť spôsobené škody na zdraví obyvateľstva.

**4/ návrh ZVLD SR na financovanie ambulancií VLD počas krízy** – predkladáme aj touto formou na základe čiastkových informácií o absentujúcej legitimite aj týchto názorov, ktoré majú byť údajne komunikované za segment VLD a to bez účasti zástupcov relevantných organizácií VLD.

**V čase krízy je potrebné vychádzať z disponibilných zdrojov zdravotných poisťovní (kľúčová premenná) a tomu prispôsobiť výpočet úhrady** v prospech jednotlivých poskytovateľov ambulantnej starostlivosti tak, aby bol:

- spravodlivý voči VLD aj ŠAS a zohľadňoval v rovnej miere ich nároky

- prípadne aby zohľadnil aj ich individuálnu výkonnosť v čase krízy.

4.1/ rovný prístup sa zabezpečí stanovením celoplošne platného **koeficientu č.1** **,** ktorým sa vynásobí priemerná úhrada ZP v prospech jednotlivého poskytovateľa VLD/ŠAS za obdobie 6, prípadne 12 predchádzajúcich mesiacov = individuálna úhrada v prospech jednotlivého PZS (VLD/ŠAS) v čase krízy. Daný výsledok je možné adaptovať na úhradu na jednotlivý deň v čase krízy (vhodné pre prípad čiastkových výpadkov činnosti daného PZZ)

4.2/ výšku úhrady podľa bodu 4.1/ je potrebné prenásobiť v prípade každej zdravotnej poisťovne (ZP) **koeficientom č.2.** , ktorý vyjadrí pomer príjmov danej ZP na celkovom „koláči“ z príjmov zo zdravotného poistenia po prerozdelení za rok 2020 v pomere k jej príjmom v roku 2019.

4.3/ je vhodné zohľadniť výkonnosť jednotlivého poskytovateľa v čase krízy tým spôsobom, že výsledok podľa 4.3/ sa vynásobí **koeficientom č.3,** ktorý je stanovený na:

4.3.1/ 1,0 pre rozsah počtu výkonov medzi ≥25.percentil a < 75.percentil počtu vykazovaných výkonov na ambulancii VLD, resp. danej špecializácii ŠAS,

4,3.2/ obdobne na 1,1 pri ≥75.percentil

4.3.3/ obdobne 0,9 pre < 25.percentil.

Počet výkonov je súčet výkonov 1 , 4 , 8, 250a a vyšetrenia CRP. Do započítavaných vyšetrení je potrebné zarátavať najmä – ale nie len – **telefonické konzultácie a to vrátane všetkých výkonov u nekapitovaných pacientov v prípade VLD.**

4.4/ koeficient č.1 a č.3 je vhodné upravovať podľa vývoja situácie, **úhradový mechanizmus má byť v čase krízy stanovený všeobecne záväzným právnym predpisom.**

**Príklad:**

Naša ambulancia VLD mala príjem za posledných 12 mesiacov v priemere ... 4000 EUR

Koeficient č.1 .... 0,8

Daná ZP má v roku 2020 podiel 0,50 a v roku 2019 mala 0,60 po prerozdelení

Naša ambulancia VLD sa nachádza na ........69,25 percentile

Koeficient č.2 = 0,5/0,6 = 0,83

Koeficient č.3 = 1,0

Výpočet: 4.000,-EUR x koeficient č.1 x koeficient č.2 x koeficient č.3

4.000 x 0,8 x 0,83 x 1,0 = 2,656,- EUR

**ZVLD SR je k dispozícii verejným autoritám na spoluprácu v prospech našich pacientov. Prosím kontaktovať mimo pracovnej doby, resp. aspoň nie dopoludnia – venujeme sa práci na ambulanciách**

S úctivým pozdravom,

MUDr.Pavol Štec, predseda ZVLD SR

0903 750 974

MUDr.Ján Hencel, Msc., podpredseda združenia

0905 326 047